
ΑΠΟΦΑΣΕΙ Σ 

Αριθμ. 3/2014 

Τροποποίηση του Κανονισμού Εσωτερικής Υπηρεσίας 
του Διοικητικού Εφετείου Αθηνών. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 21 Ιανουάριου 2014, ημέρα Τρίτη και 
ώρα 14.00 συνήλθε στο κατάστημα του Συμβουλίου 
της Επικράτειας και στην αίθουσα συνεδριάσεων της 
Ολομέλειας αποτελούμενο από τα μέλη του: Σωτ. Ρίζο, 
Πρόεδρο, Φ. Αρναούτογλου, Δ. Πετρούλια, Αθ. Ράντο, 
Αγγ. Θεοφιλοπούλου, Ειρ. Σαρπ, Ν. Ρόζο, Αντιπροέ¬ 
δρους του Συμβουλίου της Επικράτειας και τους Συμ¬ 
βούλους Χρ. Ράμμο, Ν. Μαρκουλάκη, Γ. Παπαγεωργίου, 
Μ. Καραμανώφ, Μ. Βηλαρά, Αικ. Σακελλαροπούλου, Αικ. 
Χριστοφορίδου, Δ. Σκαλτσούνη, Μ.-Ελ, Κωνσταντινίδου, 
Α.-Γ. Βώρο, Π. Ευστρατίου, Γ. Ποταμιά, Μ. Γκορτζολίδου, 
Ε. Νίκα, Ιω. Γράβαρη, Ευθ. Αντωνόπουλο, Γ. Τσιμέκα, 
Π. Καρλή, Αντ. Ντέμσια, Φ. Ντζίμα, Σπ. Χρυσικοπούλου, 
Ηρ. Τσακόπουλο, Μ. Σταματελάτου, Μ. Παπαδοπούλου, 
Β. Αραβαντινό, Δ. Κυριλλόπουλο, Α. Καλογεροπούλου, 
Εμμ. Κουσιουρή, Ο. Ζύγουρα, Β. Ραφτοπούλου, Κ. Κου- 
σούλη, Κ. Φιλοπούλου, θ. Αραβάνη, Κ. Πισπιρίγκο, Αντ. 
Χλαμπέα, Δ. Μακρή, Τ. Κόμβου, Β. Αναγνωστοπούλου- 
Σαρρή, Π. Μπραίμη, Π. Χαμάκο, Σ. Βιτάλη, Ηλ. Μάζο, 
Α.-Μ. Παπαδημητρίου, Χρ. Ντουχάνη, Θ. Τζοβαρίδου και 
Ε. Παπαδημητρίου. Τα λοιπά μέλη, αν και προσκλήθη¬ 
καν, δεν εμφανίσθηκαν, γιατί είχαν κώλυμα. Παρέστη 
επίσης η Γραμματέας Μ. Παπασαράντη, Προϊσταμένη 
της Διεύθυνσης της Γραμματείας του Συμβουλίου της 
Επικράτειας. Θέματα της συζήτησης, σύμφωνα με την 
πρόσκληση του Προέδρου, ήταν: 

α) η «Εξέταση της υπ’ αριθμ. 3/2013 απόφασης της 
Ολομέλειας των Δικαστών του Διοικητικού Εφετείου 
Αθηνών με την οποία αποφασίστηκε, κατά πλειοψηφία, 
ότι ο κανονισμός Εσωτερικής Υπηρεσίας του Δικαστηρί¬ 
ου δεν χρήζει, επί του παρόντος, τροποποίηση, κατόπιν 
της υπ’ αριθμ. 10/2012 απόφασης της Ολομέλειας του 
Συμβουλίου της Επικράτειας σε Συμβούλιο», 
β) η «Εγκριση της 4/2013 αποφάσεως της Ολομέλειας 
των Δικαστών του Διοικητικού Εφετείου Αθήνας» και 
γ) η «Εγκριση της υπ’ αριθμ. 5/2013 αποφάσεως της 
Ολομέλειας των Δικαστών του Διοικητικού Εφετείου 


Αθηνών, για την τροποποίηση του Κανονισμού της Εσω¬ 
τερικής Υπηρεσίας του Δικαστηρίου» (Γ1262/27.12.2013). 

Το Συμβούλιο άκουσε τον Εισηγητή της υποθέσε- 
ως, Αντιπρόεδρο του Συμβουλίου της Επικράτειας Αθ. 
Ράντο. 

Σκέφθηκε κατά το Νόμο 

1. Επειδή, κατά την παρ. 1 του στοιχ. Α' του άρθρου 17 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία ... καταρτίζουν κανο¬ 
νισμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του αυτού 
στοιχ. Α, όπως η παράγραφος αυτή αντικαταστάθηκε 
με το άρθρο 86 του ν. 4055/2012 (Α' 51), «Ο Υπουργός 
Δικαιοσύνης, Διαφάνειας και Ανθρωπίνων Δικαιωμάτων, 
... ο Γενικός Επίτροπος Επικράτειας των τακτικών διοικη¬ 
τικών δικαστηρίων ... έχουν το δικαίωμα να ζητήσουν τη 
σύνταξη, συμπλήρωση, τροποποίηση ή αντικατάσταση 
κανονισμού...», κατά δε την παρ. 7, όπως αντικαταστά- 
θηκε με το αυτό άρθρο 86 του ν. 4055/12, «7. Οι κανονι¬ 
σμοί και οι τροποποιήσεις τους υποβάλλονται αμέσως 
στις οικείες ολομέλειες των ανώτατων δικαστηρίων, οι 
οποίες έχουν δικαίωμα συμπλήρωσης, τροποποίησης ή 
ακύρωσης αυτών, ως προς όλα τα σημεία και ειδικότερα 
ως προς τον αριθμό των δικασίμων και των υποθέσεων 
που προσδιορίζονται σε κάθε δικάσιμο. Οι κανονισμοί 
ισχύουν μόνο μετά την τελική έγκρισή τους από τις 
ολομέλειες των ανώτατων δικαστηρίων και αφού δια¬ 
βιβαστούν στον Υπουργό Δικαιοσύνης, Διαφάνειας και 
Ανθρωπίνων Δικαιωμάτων δημοσιεύονται στην Εφημε¬ 
ρίδα της Κυβερνήσεως.». Με το έγγραφο 5828/6-4-2012 
του Διοικητικού Εφετείου Αθηνών είχε υποβληθεί στο 
Συμβούλιο της Επικράτειας προς έγκριση, δυνάμει των 
ανωτέρω διατάξεων, η απόφαση 1/2012 της ολομέλειας 
των δικαστών του Διοικητικού Εφετείου Αθηνών, με την 
οποία επεχειρείτο η τροποποίηση του κανονισμού εσω¬ 
τερικής υπηρεσίας του εν λόγω Δικαστηρίου. Επί της 
προτεινομένης ρυθμίσεως, εξεδόθη η απόφαση 10/2012 
της Ολομέλειας του Συμβουλίου της Επικράτειας σε 
συμβούλιο, με την οποία ενεκρίθη μεν η προταθείσα 
σημειακή τροποποίηση του κανονισμού, διατυπώθηκαν, 
όμως, παρατηρήσεις, κατά τις οποίες πρέπει να τρο¬ 
ποποιηθούν πολλές επί μέρους συγκεκριμένες ρυθμί- 

σεις του κανονισμού, για τις οποίες κρίθηκε ότι δεν 
συμβάλλουν στην εκπλήρωση του σκοπού εύρυθμης 
και αποτελεσματικής λειτουργίας του δικαστηρίου από 
πλευράς ταχείας διεκπεραιώσεως των εισαγομένων 
σ’ αυτό υποθέσεων. Κατόπιν εκδόσεως της ανωτέρω 
αποφάσεως, η οποία συνεπήγετο, από τη φύση της 
ασκηθείσης με αυτήν αρμοδιότητος, την υποχρέωση 
της ολομέλειας των δικαστών του Διοικητικού Εφετείου 
Αθηνών να επιληφθούν εκ νέου του ζητήματος, η Γενική 
Επίτροπος της Επικράτειας των Τακτικών Διοικητικών 
Δικαστηρίων, ασκώντας την αρμοδιότητα που της πα¬ 
ρέχει το άρθρο 14 παρ. 2 του Κ.Ο.Δ.Κ.Δ.Λ., ζήτησε την 
σύγκληση της εν λόγω ολομέλειας, υποδεικνύοντας, κατ’ 
ενάσκηση της περαιτέρω αρμοδιότητος που της παρέ¬ 
χεται από την προμνημονευθείσα παρ. 4 του άρθρου 17, 
στοιχ. Α, του Κ.Ο.Δ.Κ.Δ.Λ., την υποχρέωση τροποποιήσε- 
ως του κανονισμού στα σημεία που είχαν επισημανθεί 
με την ανωτέρω απόφαση της Ολομέλειας του Συμ¬ 
βουλίου της Επικράτειας σε συμβούλιο. Προς τούτο, με 
το σχετικό υπ’ αριθ. πρωτ. 375/23-1-2013 έγγραφό της, 
απέστειλε κείμενο των επιβαλλομένων τροποποιήσεων. 
Η ολομέλεια των δικαστών του Διοικητικού Εφετείου 
Αθηνών, με την 3/24-4-2013 απόφασή της, θεώρησε ότι 
οι παρατηρήσεις της Ολομέλειας του Συμβουλίου της 
Επικράτειας σε συμβούλιο «δεν είναι νομικά δεσμευτικές 
... αλλά αποτελούν έντονη υπόδειξη (προς τα όργανα 
διευθύνσεως του δικαστηρίου και τους δικαστές) να 
προβούν στις απαραίτητες ενέργειες για την επιτάχυν¬ 
ση του ρυθμού εκδίκασης των εκκρεμών υποθέσεων». 
Κατόπιν τούτου, έκρινε, κατά πλειοψηφία, ότι ο κανονι¬ 
σμός «δε χρήζει, επί του παρόντος, τροποποίησης». Η 
απόφαση αυτή εισήχθη προς έγκριση ενώπιον της Ολο¬ 
μέλειας του Συμβουλίου της Επικράτειας σε συμβούλιο 
και ορίσθηκε ημερομηνία συζητήσεως η 19-9-2013. Εν 
όψει, όμως, του γεγονότος ότι στο Διοικητικό Εφετείο 
Αθηνών συγκροτήθηκε επιτροπή για την τροποποίηση 
του κανονισμού και συνεκλήθη εκ νέου η ολομέλεια των 
δικαστών του δικαστηρίου, το Συμβούλιο της Επικρά¬ 
τειας ανέβαλε την συζήτηση του ζητήματος κατά την 
ημερομηνία εκείνη. Όμως, η ολομέλεια των δικαστών 
του Διοικητικού Εφετείου Αθηνών συνήλθε την 15-11-2013 
σε νέα συνεδρίαση και, αφού απέρριψε την εισήγηση 
της προς τούτο συσταθείσης επιτροπής εκ μελών του 
για την τροποποίηση του κανονισμού, έκρινε εκ νέου, 
κατά πλειοψηφία, με την 5/2013 απόφασή της, ότι ο κα¬ 
νονισμός δεν χρήζει επί του παρόντος τροποποιήσεως. 
Ενδιαμέσως, με την 4/2013 απόφαση του αυτού οργάνου, 
επιχειρήθηκε άλλη τροποποίηση του κανονισμού, με τη 
σύσταση δύο νέων τμημάτων συνεδριάσεων.Ήδη, κατό¬ 
πιν της από 14-2-2014 προσκλήσεως του Προέδρου του 
Συμβουλίου της Επικράτειας, εισάγεται ενιαίως στην 
Ολομέλεια του Συμβουλίου της Επικράτειας το ζήτημα 
της εγκρίσεως των αποφάσεων αυτών. 

2. Επειδή, όπως ήδη έγινε δεκτό (αποφάσεις 10,12/2012, 
5, 6/2013 της Ολομέλειας του Συμβουλίου της Επικράτει¬ 
ας σε συμβούλιο), καθ’ ερμηνεία των διατάξεων που μνη- 
μονεύθηκαν στην σκέψη 1, η Ολομέλεια του Συμβουλίου 
της Επικράτειας σε συμβούλιο, ελέγχοντας υποβαλλό¬ 
μενο προς έγκριση κανονισμό εσωτερικής υπηρεσίας 
τακτικού διοικητικού δικαστηρίου, έχει την αρμοδιότητα, 
χωρίς να υποκαθίσταται, κατ’ αρχήν, στην κρίση των 
δικαστών της ολομέλειας του οικείου δικαστηρίου, να 
ελέγχει κατά πόσο συγκεκριμένες ρυθμίσεις του κανο¬ 


νισμού, και ιδίως αυτές που συνάπτονται με το σκοπό 
της εύρυθμης και αποτελεσματικής λειτουργίας του 
δικαστηρίου από πλευράς ταχείας διεκπεραιώσεως των 
εισαγόμενων σ’ αυτό υποθέσεων, εξυπηρετούν τον εν 
λόγω σκοπό. Όπως επίσης έγινε δεκτό με τις αποφάσεις 
αυτές, δεν είναι επιτρεπτή, κατά την έννοια των αυτών 
διατάξεων, η έγκριση νέων κανονισμών δικαστηρίων, 
που περιέχουν ρυθμίσεις, οι οποίες οδηγούν, αμέσως 
ή εμμέσως, σε επιβράδυνση του ρυθμού εκδικάσεως 
των υποθέσεων. Η δε Ολομέλεια του Συμβουλίου της 
Επικράτειας έχει την αρμοδιότητα να υποδεικνύει την 
προσθήκη ρυθμίσεων που εξυπηρετούν τον εν λόγω 
σκοπό. Περαιτέρω, οι διατάξεις αυτές δεν απονέμουν 
στο Συμβούλιο της Επικράτειας γνωμοδοτική απλώς αρ¬ 
μοδιότητα. Είτε σε σχέση με τις ευθέως υποβαλλόμενες 
προς κρίση διατάξεις κανονισμού είτε σε σχέση με άλ¬ 
λες διατάξεις υφισταμένων κανονισμών, για τις οποίες 
ειδικώς κρίνεται ότι, λόγω συνάφειας, το Συμβούλιο της 
Επικράτειας έχει αρμοδιότητα διατυπώσεως παρατη¬ 
ρήσεων, οι διατυπούμενες παρατηρήσεις είναι από τη 
φύση τους δεσμευτικές ως προς την υποδεικνυόμενη 
κατεύθυνση και το προτεινόμενο βασικό περιεχόμενο 
των προς θέσπιση ρυθμίσεων ή τροποποιήσεων. Εφ' 
όσον δε οι διατυπούμενες παρατηρήσεις έχουν την ως 
άνω προσδιοριζόμενη δεσμευτικότητα, δεν απαιτείται η 
διατύπωση στο διατακτικό της σχετικής αποφάσεως ρη¬ 
τής μνείας περί αναπομπής του κανονισμού ούτε απαι¬ 
τείται, κατ’ αρχήν, να περιληφθεί στο διατακτικό ρήτρα 
για την τροποποίηση των επισημαινόμενων ρυθμίσεων. 
Σε περίπτωση, όμως, κατά την οποία η ολομέλεια των 
δικαστών του οικείου δικαστηρίου αρνείται, εν όλω ή εν 
μέρει, ρητώς ή σιωπηρώς, να προσαρμόσει τις ρυθμίσεις 
του κανονισμού στην υποδειχθείσα κατεύθυνση, τότε η 
Ολομέλεια του Συμβουλίου της Επικράτειας, ασκώντας 
την αρμοδιότητα που ρητώς της παρέχουν οι ανωτέ¬ 
ρω διατάξεις, μπορεί ευθέως να προβεί στην αναγκαία 
τροποποίηση και συμπλήρωση του κανονισμού, με προ¬ 
σθήκη των ενδεικνυομένων ρυθμίσεων. Στην περίπτω¬ 
ση αυτή, η απόφαση της Ολομέλειας του Συμβουλίου 
της Επικράτειας που περιέχει τις ανωτέρω ρυθμίσεις, 
διαβιβάζεται στον Υπουργό Δικαιοσύνης, Διαφάνειας 
και Ανθρωπίνων Δικαιωμάτων και δημοσιεύεται στην 
Εφημερίδα της Κυβερνήσεως, αποτελώντας, πλέον, τον 
κανονισμό του οικείου δικαστηρίου. 

3. Επειδή, στην προκειμένη περίπτωση, α) οι προτεινό- 
μενες με την 4/2013 απόφαση της ολομέλειας των δικα¬ 
στών του Διοικητικού Εφετείου Αθηνών τροποποιήσεις 
του κανονισμού του δικαστηρίου δεν προκαλούν παρα¬ 
τηρήσεις και πρέπει να εγκριθούν, β) με την απόφαση 
10/2012 της ολομέλειας του Συμβουλίου της Επικράτειας 
σε συμβούλιο μνημονεύθηκαν συγκεκριμένες ρυθμίσεις 
του κανονισμού που χρήζουν τροποποιήσεως, οι ενδει- 
κνυόμενες δε αυτές τροποποιήσεις περιελήφθησαν στο 
προμνημονευθέν υπ’ αριθ. πρωτ. 375/23-1-2013 έγγραφο 
της Γ ενικής Επιτρόπου της Επικράτειας των Τ ακτικών 
Διοικητικών Δικαστηρίων. Οι εν λόγω προτεινόμενες 
ρυθμίσεις πρέπει να αποτελέσουν το περιεχόμενο της, 
επιβαλλόμενης πλέον, τροποποιήσεως και συμπληρώ- 
σεως του κανονισμού του Διοικητικού Εφετείου Αθηνών, 
έχουν δε ως εξής: «1. Η παράγραφος 2 του άρθρου 3 
αντικαθίσταται ως εξής: «2.α) Στο σχηματισμό που είναι 
αρμόδιος για την εκδίκαση των διαφορών ουσίας, ο 
αριθμός των υποθέσεων κάθε δικασίμου μονομελούς 

και τριμελούς συνθέσεως ορίζεται σε τουλάχιστον 11 
υποθέσεις ανά δικαστή το μήνα, στις οποίες δεν περι¬ 
λαμβάνονται οι αιτήσεις αναστολής και οι αιτήσεις σε 
διαδικασία σε Συμβούλιο. Ο αριθμός των υποθέσεων 
που δικάζονται σε πρώτο και τελευταίο βαθμό από τα 
τμήματα 13ο, 14ο, 15ο, 16ο, 17ο, 18ο του Διοικητικού Εφε- 
τείου (διαφορές από διοικητικές συμβάσεις, από πράξεις 
της Επιτροπής Ανταγωνισμού κ,λπ.), δεν μπορεί να υπερ¬ 
βαίνει το ήμισυ του κατ’ ελάχιστον προσδιοριζομένου 
κατά τα ανωτέρω, συνολικού αριθμού υποθέσεων ανά 
δικαστή. Ο συνολικός δε αυτός αριθμός (τουλάχιστον 
11), ανά δικαστή, θα συμπληρώνεται από υποθέσεις άλ¬ 
λων διαφορών που εισάγονται στα παραπάνω ειδικά 
τμήματα, β) Μετά από απόφαση του Τριμελούς Συμβου¬ 
λίου Διεύθυνσης του Διοικητικού Εφετείου, μπορεί να 
ορίζεται αριθμός υποθέσεων μέχρι και 40% πιο πάνω 
από τον κατά τα ανωτέρω οριζόμενο κατώτατο κατά 
μήνα, ανά δικαστή, εφόσον οι υποθέσεις αυτές είναι 
όμοιες ή θέτουν ζήτημα το οποίο έχει ήδη επιλυθεί αμε- 
τακλήτως. γ) Υποθέσεις ουσίας που θα υπαχθούν στο 
Διοικητικό Εφετείο θα μπορούν να κατανέμονται σε όλα 
τα υπάρχοντα τμήματα του ουσιαστικού σχηματισμού, 
δ) Εφέτης που προεδρεύει οποιουδήποτε τμήματος του 
Δικαστηρίου χρεώνεται το ήμισυ του προσδιοριζόμενου, 
κατά περίπτωση, αριθμού υποθέσεων, ε) Σε περίπτωση 
αποχής δικηγόρων ή απεργίας υπαλλήλων ή άλλων πα¬ 
ραγόντων της δίκης, οι πρωτοείσακτες υποθέσεις που 
αναβάλλονται λόγω της αποχής ή απεργίας σε άλλη 
δικάσιμο ή άλλες δικασίμους, δεν θεωρούνται πρωτο¬ 
είσακτες για τη χρέωση των δικαστών. Ο δε Πρόεδρος 
του Τριμελούς Συμβουλίου Διεύθυνσης του Δικαστηρί¬ 
ου, μπορεί να προσδιορίζει τη συζήτηση των αναβαλ- 
λομένων υποθέσεων σε εμβόλιμη δικάσιμο (εκτός των 
προκαθορισμένων), στ) Σε περίπτωση μη συμμετοχής 
δικαστού σε μία δικάσιμο του τμήματός του, για οποιο- 
δήποτε λόγο, ο αριθμός των πρωτοείσακτων υποθέσεων 
που αναλογούν σ’ αυτόν δεν θα αφαιρείται από επιγε- 
νόμενη χρέωση του τμήματος αυτού, αλλά αντίστοιχος 
αριθμός υποθέσεων θα προσαυξάνει τη χρέωση του 
δικαστή που απούσιασε σε επόμενη ή επόμενες δικα¬ 
σίμους. Αντίθετα, σε περίπτωση μακράς αναρρωτικής 
άδειας, εκτεινομένης πέραν της μιας δικασίμου, οι ανα¬ 
λογούσες στον ασθενήσαντα δικαστή πρωτοείσακτες 
υποθέσεις θα αφαιρούνται από επιγενόμενη χρέωση του 
τμήματος, εφόσον ο ασθενήσας δικαστής, εξακολουθεί 
να είναι ενταγμένος στη δύναμή του ή, σε περίπτωση 
μετακίνησης αυτού, εφόσον δεν συμπληρώθηκε η δύ¬ 
ναμη του τμήματος από άλλο δικαστή, ζ) Οι ημέρες της 
εβδομάδας, κατά τις οποίες συνεδριάζουν τα τμήματα 
και οι ώρες της ημέρας κατά τις οποίες εκδικάζονται 
οι υποθέσεις κάθε τμήματος του ουσιαστικού και ακυ¬ 
ρωτικού σχηματισμού, καθορίζονται ως εξής: 

Α) Σχηματισμός ουσιαστικής διαδικασίας. 


Ιο 

Τμήμα 

Ημέρα 

Δευτέρα 

Ώρα 9.30 π.μ. τριμελές 
10.30 π.μ. μονομελές 

2ο 

Τρίτη 

9.30 π.μ. τριμελές 

10.30 π.μ. μονομελές 

3ο 

Δευτέρα 

11.30 π.μ. τριμελές 

12.30 μ.μ. μονομελές 

4ο 

Τρίτη 

11.30 π.μ. τριμελές 

12.30 μ.μ. μονομελές 


5ο 

Τ ετάρτη 

9.30 π.μ. τριμελές 

10.30 π.μ. μονομελές 

6ο 

Πέμπτη 

9.30 π.μ. τριμελές 

10.30 π.μ. μονομελές 

7ο 

Τετάρτη 

11.30 π.μ. τριμελές 

12.30 μ.μ. μονομελές 

8ο 

Πέμπτη 

11.30 π.μ. τριμελές 

12.30 μ.μ. μονομελές 

9ο 

Πέμπτη 

13.30 μ.μ. τριμελές 

14.30 μ.μ. μονομελές 

10ο 

Δευτέρα 

9.30 π.μ. τριμελές 

10.30 π.μ. μονομελές 

11ο 

Δευτέρα 

11.30 π.μ. τριμελές 

12.30 μ.μ. μονομελές 

12ο 

Δευτέρα 

13.30 μ.μ. τριμελές 

14.30 μ.μ. μονομελές 

13ο 

Τρίτη 

9.30 π.μ. τριμελές 

10.30 π.μ. μονομελές 

14ο 

Τετάρτη 

9.30 π.μ. τριμελές 

10.30 π.μ. μονομελές 

15ο 

Τρίτη 

11.30 π.μ. τριμελές 

12.30 μ.μ. μονομελές 

16ο 

Τ ετάρτη 

11.30 π.μ. τριμελές 

12.30 μ.μ. μονομελές 

17ο 

Πέμπτη 

9.30 π.μ. τριμελές 

10.30 π.μ. μονομελές 

18ο 

Πέμπτη 

11.30 π.μ. τριμελές 

12.30 μ.μ. μονομελές 

19ο 

Τρίτη 

13.30 μ.μ. τριμελές 

14.30 μ.μ. μονομελές 


Β) Σχηματισμός ακυρωτικής αρμοδιότητας. 


Α' 

Τμήμα 

Ημέρα 

Δευτέρα 

Ώρα 9.30 π.μ. 

Β' 

Τρίτη 

9.30 π.μ. 

Γ 

Τ ετάρτη 

9.30 π.μ. 

Δ' 

Πέμπτη 

9.30 π.μ. 

Ε' 

Παρασκευή 

9.30 π.μ. 

ΣΤ 

Δευτέρα 

9.30 π.μ. 

Τ 

Τρίτη 

9.30 π.μ. 

Η' 

Τ ετάρτη 

9.30 π.μ. 

Θ' 

Πέμπτη 

9.30 π.μ. 

Γ 

Παρασκευή 

9.30 π.μ. 

ΙΑ' 

Παρασκευή 

9.30 π.μ. 

ΙΒ' 

Παρασκευή 

9.30 π.μ. 

ΙΓ' 

Παρασκευή 

12.30 μ.μ. 


Οι ημέρες και οι ώρες συνεδριάσεων των τμημάτων 
δεν συμπίπτουν, καθόσον όπου ορίζονται ίδιες ημέρες 
και ώρες συνεδριάσεων, νοούνται ημέρες διαφορετικών 
εβδομάδων του ίδιου μήνα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ) Προεδρική Διαδικασία. 

1. Την ημέρα δικασίμου κάθε τμήματος, ώρα 9 π.μ. και 
στο ακροατήριο του πρώτου ορόφου του δικαστικού 
μεγάρου του Εφετείου. 2. Το πρώτο εδάφιο της παρα¬ 
γράφου 3 του άρθρου 3 αντικαθίσταται ως εξής: «3. Στο 
σχηματισμό της ακυρωτικής διαδικασίας ο αριθμός των 
υποθέσεων κάθε δικασίμου ορίζεται σε τουλάχιστον 11 
ανά δικαστή το μήνα, στις οποίες περιλαμβάνονται και 
οι υποθέσεις επί αιτήσεων ασφαλιστικών μέτρων του 
άρθρου 5 του ν. 3886/2010». 3. Οι περιπτώσεις α' και β' 
της παραγράφου 3 του άρθρου 3 καταργούνται και οι 
περιπτώσεις γ', δ' και ε' αναγραμματίζονται ως α', β' 
και γ' 1 οι εξ αυτών δε αναγραμματιζόμενες ως α' και 
γ' αντικαθίστανται ως εξής: «α) Μετά από απόφαση 
του Τριμελούς Συμβουλίου Διεύθυνσης του Διοικητι¬ 
κού Εφετείου, μπορεί να ορίζεται αριθμός υποθέσεων 
μέχρι και 40% πιο πάνω από τον κατά τα παραπάνω 
οριζόμενο κατώτατο κατά μήνα ανά δικαστή, εφόσον 
οι υποθέσεις αυτές είναι όμοιες ή θέτουν ζήτημα το 
οποίο έχει ήδη επιλυθεί αμετακλήτως. β)... γ) Εάν κατά 
τη διάρκεια του δικαστικού έτους υπάρξουν υποθέσεις 
που έχουν προσδιορισθεί καθ’ υπέρβασιν του αριθμού 
110 (στις οποίες δεν περιλαμβάνονται ούτε οι υποθέσεις 
της πιο πάνω περίπτ. α' της παρούσας παραγράφου 
ούτε οι αιτήσεις αναστολής), οι επί πλέον υποθέσεις 
αυτές, αναβαλλόμενες από τον εισηγητή σε δικάσιμο 
του επομένου δικαστικού έτους, λογίζονται ως πρω- 
τοείσακτες μόνο υπό την προϋπόθεση ότι ο δικαστής 
έχει ήδη διεκπεραιώσει τουλάχιστον 110 υποθέσεις (στις 
οποίες δεν περιλαμβάνονται ούτε οι υποθέσεις της πιο 
πάνω περιπτώσεως α' της παρούσας παραγράφου ούτε 
οι αιτήσεις αναστολής) και εξακολουθεί να παραμένει 
στη δύναμη του τμήματος στο οποίο ήταν ενταγμένος 
το προηγούμενο έτος». 4. Η περίπτωση ΣΤ του άρθρου 
3 αντικαθίσταται ως εξής: «Οι υποθέσεις σε συμβούλιο, 
κατά τη διαδικασία των άρθρων 126Α του Κώδικα Διοι- 
κητ. Δικονομίας και 34Α του Π.Δ. 18/1989, υπολογίζονται 
στη χρέωση των κυρίων ενδίκων βοηθημάτων και μέσων, 
κατά το ήμισυ». 5. Στο άρθρο 5, η λέξη «ανώτατο» αντι¬ 
καθίσταται με τη λέξη «κατώτατο». 6. Το προτελευταίο 
εδάφιο της παραγρ. 1 του άρθρου 13 αντικαθίσταται 
ως εξής: «Με έγγραφο του αρχαιοτέρου Προέδρου που 
υπηρετεί σε κάθε περίοδο, κατά φθίνουσα σειρά αρχαι¬ 
ότητας των Προέδρων των τμημάτων που υπηρετούν 
τις δύο πρώτες περιόδους και κατά αντίστροφη σειρά 
αρχαιότητας για την τελευταία περίοδο, ορίζεται, ανά¬ 
λογα με τον αριθμό των υπηρετούντων σε κάθε τμήμα 
δικαστών και τις εργάσιμες ημέρες, το διάστημα που 
κάθε τμήμα ουσιαστικής και ακυρωτικής αρμοδιότητας, 
υπηρετεί για την εξέταση των αιτήσεων αναστολής και 
των αιτήσεων ασφαλιστικών μέτρων του ν. 3886/2010 
που ανάγονται στην περίοδο υπηρεσίας του. Ειδικότερα 
τα τμήματα ακυρωτικής διαδικασίας επιλαμβάνονται 
των αιτήσεων αναστολής, επί των οποίων η Διοίκηση 
έχει προσκομίσει τις απόψεις της κατά τη διάρκεια της 
υπηρεσίας τους. Τα ίδια τμήματα επιλαμβάνονται των 
αιτήσεων ασφαλιστικών μέτρων του ν. 3886/2010 για 
τις οποίες η ορισθείσα κατά τις διατάξεις των παρα¬ 
γράφων 2 και 3 του άρθρου 5 του νόμου αυτού, ημερο¬ 
μηνία «εκδικάσεώς» τους, ανάγεται στην περίοδο της 
υπηρεσίας τους». 


Διά ταύτα 

1. Συνεξετάζει το ζήτημα της εγκρίσεως των 3, 4 και 
5/2013 αποφάσεων της ολομέλειας των δικαστών του 
Διοικητικού Εφετείου Αθηνών. 

2. Εγκρίνει τις προτεινόμενες με την 4/2013 απόφαση 
της ολομέλειας των δικαστών του Διοικητικού Εφετείου 
Αθηνών τροποποιήσεις του κανονισμού του δικαστηρίου 

3. Τροποποιεί τον αυτό κανονισμό, ως εξής: «1. Η πα¬ 
ράγραφος 2 του άρθρου 3 αντικαθίσταται ως εξής: 
«2.α) Στο σχηματισμό που είναι αρμόδιος για την εκδί¬ 
καση των διαφορών ουσίας, ο αριθμός των υποθέσεων 
κάθε δικασίμου μονομελούς και τριμελούς συνθέσεως 
ορίζεται σε τουλάχιστον 11 υποθέσεις ανά δικαστή το 
μήνα, στις οποίες δεν περιλαμβάνονται οι αιτήσεις ανα¬ 
στολής και οι αιτήσεις σε διαδικασία σε Συμβούλιο. 

Ο αριθμός των υποθέσεων που δικάζονται σε πρώτο 
και τελευταίο βαθμό από τα τμήματα 13ο, 14ο, 15ο, 16ο, 
17ο, 18ο του Διοικητικού Εφετείου (διαφορές από διοι¬ 
κητικές συμβάσεις, από πράξεις της Επιτροπής Αντα¬ 
γωνισμού κ.λπ.), δεν μπορεί να υπερβαίνει το ήμισυ του 
κατ’ ελάχιστον προσδιοριζομένου κατά τα ανωτέρω, 
συνολικού αριθμού υποθέσεων ανά δικαστή. Ο συνο¬ 
λικός δε αυτός αριθμός (τουλάχιστον 11), ανά δικαστή, 
θα συμπληρώνεται από υποθέσεις άλλων διαφορών που 
εισάγονται στα παραπάνω ειδικά τμήματα. 

β) Μετά από απόφαση του Τριμελούς Συμβουλίου Δι¬ 
εύθυνσης του Διοικητικού Εφετείου, μπορεί να ορίζεται 
αριθμός υποθέσεων μέχρι και 40% πιο πάνω από τον 
κατά τα ανωτέρω οριζόμενο κατώτατο κατά μήνα, ανά 
δικαστή, εφόσον οι υποθέσεις αυτές είναι όμοιες ή θέ¬ 
τουν ζήτημα το οποίο έχει ήδη επιλυθεί αμετακλήτως. 

γ) Υποθέσεις ουσίας που θα υπαχθούν στο Διοικητικό 
Εφετείο θα μπορούν να κατανέμονται σε όλα τα υπάρ¬ 
χοντα τμήματα του ουσιαστικού σχηματισμού. 

δ) Εφέτης που προεδρεύει οποιουδήποτε τμήματος 
του Δικαστηρίου χρεώνεται το ήμισυ του προσδιοριζό¬ 
μενου, κατά περίπτωση, αριθμού υποθέσεων. 

ε) Σε περίπτωση αποχής δικηγόρων ή απεργίας υπαλ¬ 
λήλων ή άλλων παραγόντων της δίκης, οι πρωτοείσα- 
κτες υποθέσεις που αναβάλλονται λόγω της αποχής ή 
απεργίας σε άλλη δικάσιμο ή άλλες δικασίμους, δεν θε¬ 
ωρούνται πρωτοείσακτες για τη χρέωση των δικαστών. 
Ο δε Πρόεδρος του Τριμελούς Συμβουλίου Διεύθυνσης 
του Δικαστηρίου, μπορεί να προσδιορίζει τη συζήτηση 
των αναβαλλομένων υποθέσεων σε εμβόλιμη δικάσιμο 
(εκτός των προκαθορισμένων). 

στ) Σε περίπτωση μη συμμετοχής δικαστού σε μία 
δικάσιμο του τμήματός του, για οποιοδήποτε λόγο, ο 
αριθμός των πρωτοείσακτων υποθέσεων που αναλο¬ 
γούν σ’ αυτόν δεν θα αφαιρείται από επιγενόμενη χρέ¬ 
ωση του τμήματος αυτού, αλλά αντίστοιχος αριθμός 
υποθέσεων θα προσαυξάνει τη χρέωση του δικαστή 
που απούσιασε σε επόμενη ή επόμενες δικασίμους. 
Αντίθετα, σε περίπτωση μακράς αναρρωτικής άδειας, 
εκτεινομένης πέραν της μιας δικασίμου, οι αναλογούσες 
στον ασθενήσαντα δικαστή πρωτοείσακτες υποθέσεις 
θα αφαιρούνται από επιγενόμενη χρέωση του τμήματος, 
εφόσον ο ασθενήσας δικαστής, εξακολουθεί να είναι 
ενταγμένος στη δύναμή του ή, σε περίπτωση μετακί¬ 
νησης αυτού, εφόσον δεν συμπληρώθηκε η δύναμη του 
τμήματος από άλλο δικαστή. 

ζ) Οι ημέρες της εβδομάδας, κατά τις οποίες συνε¬ 
δριάζουν τα τμήματα και οι ώρες της ημέρας κατά τις 

οποίες εκδικάζονται οι υποθέσεις κάθε τμήματος του 
ουσιαστικού και ακυρωτικού σχηματισμού, καθορίζονται 
ως έξης: 

Α) Σχηματισμός ουσιαστικής διαδικασίας. 


Ιο 

Τμήμα 

Ημέρα 

Δευτέρα 

Ώρα 9.30 π.μ. τριμελές 
10.30 π.μ. μονομελές 

2ο 

Τρίτη 

9.30 π.μ. τριμελές 

10.30 π.μ. μονομελές 

3ο 

Δευτέρα 

11.30 π.μ. τριμελές 

12.30 μ.μ. μονομελές 

4ο 

Τρίτη 

11.30 π.μ. τριμελές 

12.30 μ.μ. μονομελές 

5ο 

Τετάρτη 

9.30 π.μ. τριμελές 

10.30 π.μ. μονομελές 

6ο 

Πέμπτη 

9.30 π.μ. τριμελές 

10.30 π.μ. μονομελές 

7ο 

Τ ετάρτη 

11.30 π.μ. τριμελές 

12.30 μ.μ. μονομελές 

8ο 

Πέμπτη 

11.30 π.μ. τριμελές 

12.30 μ.μ. μονομελές 

9ο 

Πέμπτη 

13.30 μ.μ. τριμελές 

14.30 μ.μ. μονομελές 

10ο 

Δευτέρα 

9.30 π.μ. τριμελές 

10.30 π.μ. μονομελές 

11ο 

Δευτέρα 

11.30 π.μ. τριμελές 

12.30 μ.μ. μονομελές 

12ο 

Δευτέρα 

13.30 μ.μ. τριμελές 

14.30 μ.μ. μονομελές 

13ο 

Τρίτη 

9.30 π.μ. τριμελές 

10.30 π.μ. μονομελές 

14ο 

Τετάρτη 

9.30 π.μ. τριμελές 

10.30 π.μ. μονομελές 

15ο 

Τρίτη 

11.30 π.μ. τριμελές 

12.30 μ.μ. μονομελές 

16ο 

Τετάρτη 

11.30 π.μ. τριμελές 

12.30 μ.μ. μονομελές 

17ο 

Πέμπτη 

9.30 π.μ. τριμελές 

10.30 π.μ. μονομελές 

18ο 

Πέμπτη 

11.30 π.μ. τριμελές 

12.30 μ.μ. μονομελές 

19ο 

Τρίτη 

13.30 μ.μ. τριμελές 

14.30 μ.μ. μονομελές 


Β) Σχηματισμός ακυρωτικής αρμοδιότητας. 


Α' 

Τμήμα 

Ημέρα 

Δευτέρα 

Ώρα 9.30 π.μ. 

Β' 

Τρίτη 

9.30 π.μ. 

Γ' 

Τ ετάρτη 

9.30 π.μ. 

Δ' 

Πέμπτη 

9.30 π.μ. 

Ε' 

Παρασκευή 

9.30 π.μ. 

ΣΤ' 

Δευτέρα 

9.30 π.μ. 

Ζ' 

Τρίτη 

9.30 π.μ. 

Η' 

Τ ετάρτη 

9.30 π.μ. 


Θ' 

Πέμπτη 

9.30 π.μ. 

Γ 

Παρασκευή 

9.30 π.μ. 

ΙΑ' 

Παρασκευή 

9.30 π.μ. 

ΙΒ' 

Παρασκευή 

9.30 π.μ. 

ΙΓ' 

Παρασκευή 

12.30 μ.μ. 


Οι ημέρες και οι ώρες συνεδριάσεων των τμημάτων 
δεν συμπίπτουν, καθόσον όπου ορίζονται ίδιες ημέρες 
και ώρες συνεδριάσεων, νοούνται ημέρες διαφορετικών 
εβδομάδων του ίδιου μήνα. 

Γ) Προεδρική Διαδικασία. 

1. Την ημέρα δικασίμου κάθε τμήματος, ώρα 9 π.μ. και 
στο ακροατήριο του πρώτου ορόφου του δικαστικού 
μεγάρου του Εφετείου. 

2. Το πρώτο εδάφιο της παραγράφου 3 του άρθρου 
3 αντικαθίσταται ως εξής: «3. Στο σχηματισμό της ακυ¬ 
ρωτικής διαδικασίας ο αριθμός των υποθέσεων κάθε 
δικασίμου ορίζεται σε τουλάχιστον 11 ανά δικαστή το 
μήνα, στις οποίες περιλαμβάνονται και οι υποθέσεις 
επί αιτήσεων ασφαλιστικών μέτρων του άρθρου 5 του 
ν. 3886/2010». 

3. Οι περιπτώσεις α' και β' της παραγράφου 3 του 
άρθρου 3 καταργούνται και οι περιπτώσεις γ', δ' και 
ε' αναγραμματίζονται ως α', β' και γ' οι εξ αυτών δε 
αναγραμματιζόμενες ως α' και γ' αντικαθίστανται ως 
εξής: «α) Μετά από απόφαση του Τριμελούς Συμβουλίου 
Διεύθυνσης του Διοικητικού Εφετείου, μπορεί να ορί¬ 
ζεται αριθμός υποθέσεων μέχρι και 40% πιο πάνω από 
τον κατά τα παραπάνω οριζόμενο κατώτατο κατά μήνα 
ανά δικαστή, εφόσον οι υποθέσεις αυτές είναι όμοιες 
ή θέτουν ζήτημα το οποίο έχει ήδη επιλυθεί αμετακλή- 
τως. β)... γ) Εάν κατά τη διάρκεια του δικαστικού έτους 
υπάρξουν υποθέσεις που έχουν προσδιορισθεί καθ’ 
υπέρβασιν του αριθμού 110 (στις οποίες δεν περιλαμ¬ 
βάνονται ούτε οι υποθέσεις της πιο πάνω περίπτ. α' της 
παρούσας παραγράφου ούτε οι αιτήσεις αναστολής), 
οι επί πλέον υποθέσεις αυτές, αναβαλλόμενες από τον 
εισηγητή σε δικάσιμο του επομένου δικαστικού έτους, 
λογίζονται ως πρωτοείσακτες μόνο υπό την προϋπόθε¬ 
ση ότι ο δικαστής έχει ήδη διεκπεραιώσει τουλάχιστον 
110 υποθέσεις (στις οποίες δεν περιλαμβάνονται ούτε οι 
υποθέσεις της πιο πάνω περιπτώσεως α' της παρούσας 
παραγράφου ούτε οι αιτήσεις αναστολής) και εξακολου¬ 
θεί να παραμένει στη δύναμη του τμήματος στο οποίο 
ήταν ενταγμένος το προηγούμενο έτος». 

4. Η περίπτωση ΣΤ του άρθρου 3 αντικαθίσταται ως 
εξής: «Οι υποθέσεις σε συμβούλιο, κατά τη διαδικασία 
των άρθρων 126Α του Κώδικα Διοικητ. Δικονομίας και 
34Α του Π.Δ. 18/1989, υπολογίζονται στη χρέωση των 
κυρίων ενδίκων βοηθημάτων και μέσων, κατά το ήμισυ». 

5. Στο άρθρο 5, η λέξη «ανώτατο» αντικαθίσταται με 
τη λέξη «κατώτατο». 

6. Το προτελευταίο εδάφιο της παραγρ. 1 του άρθρου 
13 αντικαθίσταται ως εξής: «Με έγγραφο του αρχαιο- 
τέρου Προέδρου που υπηρετεί σε κάθε περίοδο, κατά 
φθίνουσα σειρά αρχαιότητας των Προέδρων των τμη¬ 
μάτων που υπηρετούν τις δύο πρώτες περιόδους και 
κατά αντίστροφη σειρά αρχαιότητας για την τελευταία 
περίοδο, ορίζεται, ανάλογα με τον αριθμό των υπηρε- 
τούντων σε κάθε τμήμα δικαστών και τις εργάσιμες 

ημέρες, το διάστημα που κάθε τμήμα ουσιαστικής και 
ακυρωτικής αρμοδιότητας, υπηρετεί για την εξέταση 
των αιτήσεων αναστολής και των αιτήσεων ασφαλιστι¬ 
κών μέτρων του ν. 3886/2010 που ανάγονται στην περί¬ 
οδο υπηρεσίας του. Ειδικότερα τα τμήματα ακυρωτικής 
διαδικασίας επιλαμβάνονται των αιτήσεων αναστολής, 
επί των οποίων η Διοίκηση έχει προσκομίσει τις από¬ 
ψεις της κατά τη διάρκεια της υπηρεσίας τους. Τα ίδια 
τμήματα επιλαμβάνονται των αιτήσεων ασφαλιστικών 


μέτρων του ν. 3886/2010 για τις οποίες η ορισθείσα κατά 
τις διατάξεις των παραγράφων 2 και 3 του άρθρου 5 του 
νόμου αυτού, ημερομηνία «εκδικάσεώς» τους, ανάγεται 
στην περίοδο της υπηρεσίας τους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΣΩΤΗΡΙΟΣ ΡΙΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ό11ρ://νννννν.β1.9τ - β-πιαΐΙ: ννβόπΐ33ίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02008560704140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































